{| class="wikitable"
|-
! Afsnit !! Først sendt !! Resume
|-
| 2-1 || 11. januar 2009 || 1500 kg jernskrot er blevet kørt væk. Kastanjetræet i gården er blevet beskåret. En gås lægger på æg, og andre æg er blevet sendt til kunstig udrugning. Der laves [[smig]] til et midlertidigt tunneldrivhus. Der fjernes sten fra den nye mark, som er blevet pløjet og harvet - marken harves for tiende gang. Frank finder en ''Cyclone'' håndholdt [[såmaskine]] frem, og bruger den til at så [[havre]] på marken. Der køres derefter en sæddækkerharve over marken, ved håndkraft fordi marken er så lille. Alle tre gimmere har fået gedekid, men en af gimmerne døde efter at have fået et kid. Kiddet har af Theresa fået navnet ''Lillen'', fordi han var så lille, og en ny gimmer er købt for at give kiddet mælk. Stalden skal laves til værksted, så [[pigsten]]ene skal fjernes og erstattes med teglgulv, væggene skal skures og kalkes, og der skal laves loft. Frank har efterhånden en stor samling gamle vinduer til genbrug, og nogle af den bruges til en [[mistbænk]]. Theresa er gravid og skal føde til september, og Theresa og Frank har med møje og besvær fundet en [[juno (seng)|juno]] barneseng; Frank rammer sengen med traktoren, og er bange for om den er totalskadet.
|-
| 2-2 || 18. januar 2009 || Frank har sået [[hestebønner]] for at have foder til gederne; der luges mellem de nye planter. Stuen, hemsen, og køkkenet i det nye hus er færdige, og badeværelset er ved at blive lavet. Gæsten John kommer på besøg med en traktortrukket kartoffelplanter, og der plantes [[sava]] vinterkartofler på marken. En høne ligger på seks æg. Der er forår, og køkkenhaven er tilsået; der er masser af boghvede som har selvsået. Der høstes [[asparges]]. Tunnel-drivhuset samles med skruer, hegnstråd, og klar plastik. Der er blevet købt en 1982 [[Ford Fiesta]] til Theresa. Der er købt et nyt [[bilbatteri]] til den gamle Toyota, som ved næste syn i 2009 kan få veteranstatus. Frank har fået en [[jumpe]] af en nabo, som har håber på at kunne sætte i stand, og kunne spænde bag Mammut. 
|-
| 2-3 || 25. januar 2009 || Frank henter 7 gæslinger hos den gode fjerkræ-udruger Johannes. Efter fire år har der stadig ikke været nogle spiselige pære på det store pæretræ; hvis der ikke kommer nogen i år, så skal det skæres ned og podes med Claudes hjælp. Der opmures et hul i staldvæggen der hvor der skal være værksted. Malik får lov at gå på opdagelse på halmloftet i den store stald; Frank tales om hvorfor hans [[sibirisk husky|sibiriske husky]] Malik står bundet så tit. På marken er den [[sort havre|sorte havre]] på vej op, mens kartoflerne ikke er kommet op endnu. Der er ved at være tomt for konserverede madvarer i kælderen. [[Hvidkål]]en i kælderen er spiret, og plantes derfor ud. Der laves blevet lavet en ny større indhegning til gederne. [[Jordskok]]kerne som var blevet lagt til vinterlagring er spirret, da Frank og Theresa ikke nåede at spise dem. Et gedekid er undsluppet indhegningen, og moderen ''Brune'' bræger ulykkeligt efter det. Claude og Frank skal på drengetur til [[Frankrig]].
|-
| 2-4 || 1. februar 2009 || Claude har fundet æg i en forladt [[fasan]]-rede, som en af Franks høner har udruget 5 af. Mammuts seletøj repareres. Der fjernes pigsten fra stalden, hvor der skal være værksted, og der lægges [[mursten]]sgulv mens gedekiddet Lillen kravler rundt på Franks ryg. Gæslingerne som står i det gamle stuehus får lov at komme ud om dagen. Frank viser nogen af de bøger der står i Frank og Theresas reol. Frank fortæller om hvor meget han bruger håndværktøj som riven, i stedet for hestetrukne redskaber. Kålen som er forspiret i mistbænken plantes ud - i år plantes [[spidskål]], [[blomkål]], [[rosenkål]], og [[broccoli]], men ikke [[hvidkål]], som ikke blev spist sidste år.
|-
| 2-5 || 8. februar 2009 || Der plantes blommetomater ud fra mistbænken til drivhuset. Gæslingerne spiser godt og vokser hurtigt. Der vaskes vinduer i alle bygningerne. Der er lavet gulv og mur nok i værkstedet til at [[høvlebænk]]en kan sættes ind. Frank fortæller om det nuværende køkken, og hvilke planer han har for køkkenet. Der plantes æbletræer ud i køkkenhaven, som stammer fra pulpen fra da der blev lavet cider; der står også 16 mandeltræer fra [[Frankrig]] og æbletræer fra sidste år. Frank og Claude har været i Frankrig ved Claudes nye ejendom. De reparerer en dæmning så de har et sted at bade. De samler råvarer i den franske natur. Frank har et [[segl (redskab)|segl]] til at slå græs med hjem fra Frankrig. Frank binder knuder på sine [[hvidløg]], fordi Claudes bedstemor siger at det forhindrer dem i at gå i stok. Der er gået bladlus i nogle få af hestebønnerne.
|-
| 2-6 || 15. februar 2009 || Torsten fra restauranten Malling & Schmidt i Århus kommer forbi og henter råvarer. Frank plukker [[radisse]]r, [[rød melde]], [[bladbede]]r, og hyldeblomst til Torsten. Junosengen, som blev ødelagt ved et traktoruheld, repareres. Den gamle utætte dør til det lille hus skal erstattes med en dør, Frank har fået fra naboen, hvori to fyldninger og bundstykket er blevet skiftet. Der skiftes også træ i karmen. Frank høster grønt til gederne med le. Der er kommet en ny gedebuk ''Anton'', fordi den gamle buk var for hård ved kiddene. Frank reparerer sine bukser på sin bedstemors gamle symaskine.
|-
| 2-7 || 22. februar 2009 || Den gamle gedebuk er blevet slagtet, og noget af kødet laves til pølser. Frank har en gammel kødhakker som kan bruges til at hakke og fylde på pølserne, efter at pølsetragten er blevet gjort kompatibelt modificeret med en fetabøtte. Der laves tre slags pølser. Bundstykket til den nye dør skæres ud af egetræ med en [[rundsav]], og der laves en [[Fals (håndværk)|fals]] med rundsav, økse og høvl. Høet på marken er blevet slået for tre dage side og vendes med traktor. Den sorte havre og kartoflerne på marken står godt. Der bliver målt op til vask, bord og vaskemaskine på badeværelset. Der skæres og [[stemmejern|stemmes]] træ til badeværelsesbordet. Fasanungerne og gæslingerne er vokset. Frank viser det gamle rustne [[savværk]] som står i laden; Frank fortæller hvorfor han godt kan lide gammelt værktøj som er gammelt og derfor simpelt at forstå og reparere.
|-
| 2-8 || 1. marts 2009 || Frank laver "mælk" af mælkepulvererstatning til naboen Johns tyrekalv på Næsgård, da moderen ikke vil kendes ved kalven. Frank og Theresa plukker [[Jordbær (frugt)|jordbær]]. Bundstykket skrues på den nye dør. Den gamle dør saves ud med [[bajonetsav]], og den nye dør sættes i. Hvidløgene er lagt til at tørre i det gamle hus. Det er ikke til at sige om det hjalp at binde knude på hvidløgene når hvidløget går i stok, som Claudes bedstemor gjorde, mens det tilsyneladende har virket bedre at klippe toppen af. Franks kasket bliver repareret med nål og tråd. Kasketten hang på karlekammeret da Frank overtog gården. Hestebønnerne er høje og ranglede, og i fare for at vælte på grund af sydvestenvinden fra marken ved siden af. Frank taler om hvilke ting han kan selvforsyne med, og hvilke ting han altid vil købe. Der laves en [[hørive]] af asketræ, primært med økse.
|-
| 2-9 || 9. marts 2009 || Fasanungerne er blevet spist af en mår, fordi de ikke ville gå ind om natten efter at rugehønen mistede interessen for dem. Der er sat en mårfælde op. Frank fortæller om den gode økse han har fået af en lærer på en højskole i Norge, og som han bruger til at lave sin hørive. Hørive-skaftet gøres rund med en [[båndkniv]], hvorefter den sidste afrunding laves med en speciel høvl. Frank laver nogle 12mm rivetænder til en [[kratte]] om til 10mm rivetænder til høriven. Tomatplanterne i tunnel-drivhuset vokser godt. Hunden Malik kan godt lide atv spise ærter. Frank fortæller om [[retfilet sav|retfilede]] og [[krydsfiled sav|krydsfilede]] save. Toppene tages af nogle af kartoffelplanterne, så planterne ikke bliver syge; sidste år mistede de næste alle kartoflerne til [[kartoffelskimmel]]. Frank modtager en lastbilfuld støbemiks til at støbe blandt andet fundament til drivhus med. Der et blevet gravet ud til fundament til et [[viktoriansk drivhus]].
|-
| 2-10 || 15. marts 009 || Frank er bange for kartoffelskimmel på sava-kartoflerne. Et [[brændekomfur]] Frank har købt i ''[[Den Blå Avis]]'' skal sættes op inde i huset. Theresa er højgravid og badeværelset et færdigt. Der bankes hul til døren til det nye drivhus. Der støbes fundament til det nye drivhus. Marken med den sorte havre har lagt sig ned på grund af regnvejr. Frank laver et [[mejered]] som skal bruges til at høste den sorte havre. Frank bruger en [[snittebænk]] til at lave pinde til en mejered, samtidigt med at han fortæller om sin tid som ulønnet lærling i Norge. Pindene dampes så de bliver bøjelige. Hestebønne-planterne høstes og lægges til tørring. Broccolien i køkkenhaven er mislykkedes, mens spidskål, blomkål, og rosenkål er lykkedes. 
|-
| 2-11 || 22. marts 2009 || Der samles frø fra en tørret rød melde. Mejeredet gøres færdigt. Der sættes en stolpe op for a hjælpe med at bære en gren af et [[cox pomona]] æbletræ. Frank får besøg af Niels, som viser hvordan man høster korn med le. Det går så hurtigt, at de må tage hen og øve sig på naboen Næsgårdens mark. Kornet bindes til neg, som skal tørre på marken. Gedekiddene får sat øremærker i, startende med Lillen. Der blandes [[mørtel]] for at pudse [[hvælving]] i den nye dør til drivhuset op. Den reparerede junoseng samles.
|-
| 2-12 || 29. marts 2009 || Havre-negene køres ind i laden. Der føres el og vand igennem væggen til drivhuset, vandrøret ved hjælp af en [[rørskærer]]-maskine Frank har lånt af sin far. Der er blevet sat midlertidigt hegn op i hestefolden, fordi kommunen vil kloakere landsbyen, men hesten Bellis har fundet ud af at forcere hegnet. Der graves en [[simshøvl]] frem af værkstedslageret, som bruges til at justere [[bundfals]]en af dørene til drivhuset. Dørkarmen skrues i væggen. Tunnel-drivhuset er fyldt med modne tomater, de tre pæneste udvælges til at blive til tomatfrø til næste års tomatplanter. Der laves [[ketchup]] af de høstede tomater; som eddike bruges hjemmelavet æbleeddike, lavet fra cider. Frank og Theresas søn er blevet født for halvanden uge siden og vises på TV for første gang. 
|}
Journalistik Kultur